Въпреки принципната договорка, Карл VІ се оглежда и за други възможни съпрузи. За известно време той преговаря относно кандидатурата на Фридрих Пруски, бъдещият Фридрих Велики, по-късно станал върл враг на Мария Терезия. Императорът обмисля и вариант за съпруг да бъде избран дон Карлос, син на Филип V Испански, някога съперник на Хабсбургите във Войната за испанското наследство. Идеята е така да се потушат до известна степен желанията на майка му Изабела Фарнезе да го постави на трона на Парма, Милано или Неапол.